অটোর পর এবার বাস কন্ডাক্টরের বেপরোয়া মেজাজের সাক্ষী থাকল শহর কলকাতা। চলন্ত বাস থেকে যাত্রীকে ধাক্কা মেরে ফেলে দেওয়ার অভিযোগ উঠল কন্ডাক্টরের বিরুদ্ধে। হাত ভেঙে গিয়েছে ওই যাত্রীর। চম্পট দিয়েছে বাসের চালক ও কন্ডাক্টর। পুলিসের তত্‍পরতা নিয়ে প্রশ্ন তুলেছেন ওই যাত্রী।
 ওয়েব ডেস্ক: অটোর পর এবার বাস কন্ডাক্টরের বেপরোয়া মেজাজের সাক্ষী থাকল শহর কলকাতা। চলন্ত বাস থেকে যাত্রীকে ধাক্কা মেরে ফেলে দেওয়ার অভিযোগ উঠল কন্ডাক্টরের বিরুদ্ধে। হাত ভেঙে গিয়েছে ওই যাত্রীর। চম্পট দিয়েছে বাসের চালক ও কন্ডাক্টর। পুলিসের তত্‍পরতা নিয়ে প্রশ্ন তুলেছেন ওই যাত্রী। সকাল সোয়া ১১টা। অফিস যাবেন বলে শিয়ালদা থেকে ২৩০ নম্বর রুটের বাসে চেপেছিলেন অনুপম দত্ত। রোজকার মতোই। কিন্তু চেনা ছন্দের জীবনটা যে এক লহমায় বদলে যাবে ভাবতেও পারেননি অনুপমবাবু। তাঁর অভিযোগ, জীবনদীপ স্টপেজে বাস দাঁড় করাতে বললে চলন্ত বাস থেকে তাঁকে ধাক্কা মেরে ফেলে দেন কন্ডাক্টর।